CELEX: 62021TN0524
Language: el
Date: 2021-08-27 00:00:00
Title: Υπόθεση T-524/21: Προσφυγή της 27ης Αυγούστου 2021 — Saure κατά Επιτροπής

11.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 412/28
            
         
      Προσφυγή της 27ης Αυγούστου 2021 — Saure κατά Επιτροπής
      (Υπόθεση T-524/21)
      (2021/C 412/31)
      Γλώσσα διαδικασίας: η γερμανική
      
         Διάδικοι
      
      
         Προσφεύγων: Hans-Wilhelm Saure (Βερολίνο, Γερμανία) (εκπρόσωπος: C. Partsch, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής της 13ης Ιουλίου 2021 περί απόρριψης της αίτησης του προσφεύγοντος για εξέταση εγγράφων της Επιτροπής, μέσω κατάρτισης αντιγράφων όσον αφορά το σύνολο της επικοινωνίας της Επιτροπής με την εταιρία AstraZeneca plc ή με τις θυγατρικές της, με την Ομοσπονδιακή Καγκελαρία της Γερμανίας ή με το Ομοσπονδιακό Υπουργείο Υγείας σχετικά με την εταιρία Astra Zeneca plc ή τις θυγατρικές της, η οποία καλύπτει το διάστημα από 1ης Απριλίου 2020 και εφεξής και αφορά ιδίως την ποσότητα των προσφερόμενων από την AstraZeneca plc εμβολίων κατά της Covid-19 και τους χρόνους παράδοσής τους·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους ακυρώσεως.
      
                  1.
               
               
                  Πρώτος λόγος: Ο προσφεύγων έχει δικαίωμα πρόσβασης στα επίμαχα έγγραφα της Ευρωπαϊκής Επιτροπής δυνάμει του άρθρου 2, παράγραφος 1, του κανονισμού (ΕΚ) 1049/2001 (1). Η απόρριψη εκ μέρους της Επιτροπής αντιβαίνει στη διάταξη αυτή.
               
            
                  2.
               
               
                  Δεύτερος λόγος: Δεν αντιτίθεται στο δικαίωμα πρόσβασης του προσφεύγοντος ο λόγος αποκλεισμού που προβλέπεται στο άρθρο 4, παράγραφος 2, δεύτερη περίπτωση, του κανονισμού (ΕΚ) 1049/2001. Ο συγκεκριμένος λόγος αποκλεισμού υπόκειται σε χρονικό περιορισμό και ισχύει μόνο για τρέχουσες ένδικες διαδικασίες και διαβουλεύσεις. Η εν εξελίξει διαδικασία στο Βέλγιο κατά της AstraZeneca με αριθμό 2021/48/C αφορά εντελώς διαφορετική περίπτωση και έχει ήδη περατωθεί με την απόφαση της 18ης Ιουνίου 2021. Επίσης, δεν πληρούνται οι προϋποθέσεις περί υπονόμευσης της αρχής της ισότητας των όπλων και της ορθής απονομής της δικαιοσύνης, καθώς όλες οι τυχόν σχετικές διαδικασίες έχουν ήδη περατωθεί.
               
            
         (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).